Αρταξίας Β΄ της Αρμενίας

Ο Αρταξίας Β΄ ή Αρτάξης Β΄ ή Αρτάσης ήταν πρίγκιπας από την Δυναστεία των Αρταξιαδών που διετέλεσε βασιλεύς της Αρμενίας (34 π.Χ.-20 π.Χ.).Temporini, Politische Geschichte (Provinzen Und Randv Lker: Griechischer Balkanraum; Kleinasien): Griechischer Balkanraum; Kleinasien), σ. 979Daryaee, The Oxford Handbook of Iranian History, σ. 173Sicker, The Pre-Islamic Middle East, σ. 156Bunson, Encyclopedia of the Roman Empire, σ. 48https://www.cngcoins.com/Coin.aspx?CoinID=168953 Ήταν ο μεγαλύτερος γιος και διάδοχος του βασιλέως της Αρμενίας Αρταβάσδου Β΄, τα μικρότερα αδέλφια του ήταν ο διάδοχος του Τιγράνης Γ΄ της Αρμενίας και μιά ανώνυμη αδελφή του που παντρεύτηκε τον βασιλιά της Καππαδοκίας Αρχέλαο.Τάκιτος, The Annals 2.3Δίων Κάσσιος, Roman History 49.39.2
Πήρε το όνομα του προ-προπάππου του ιδρυτή της δυναστείας των Αρταξιαδών Αρταξία Α΄. Όταν ο Ρωμαίος στρατηγός Μάρκος Αντώνιος επιτέθηκε στην Αρμενία, συνέλαβε αιχμάλωτο τον πατέρα τού Αρταξία, Αρτάβασδο Β΄, και τον μετέφερε στην Αλεξάνδρεια της Αιγύπτου (34 π.Χ.). Τρία χρόνια αργότερα, ο πατέρας του εκτελέστηκε, ύστερα από διαταγή της βασίλισσας της Αιγύπτου Κλεοπάτρας επειδή θεώρησε ότι την είχε προσβάλει (31 π.Χ.).Bunson, Encyclopedia of the Roman Empire, σ. 47

Ο Αρταξίας Β΄ κατάφερε να κερδίσει τον θρόνο της Αρμενίας χάρη στην υποστήριξη τού συμμάχου τού βασιλιά της Παρθίας Φραάτη Δ΄, ο οποίος τον βοήθησε να ανακαταλάβει τα εδάφη του. Με τον τρόπο αυτό ο Αρταξίας Β΄ έγινε φίλος των Πάρθων και ορκισμένος εχθρός της Ρώμης.Naroll, Military Deterrence in History: A Pilot Cross-Historical Survey, σσ. 161-162 
Με την βοήθεια του Φραάτη Δ΄ προχώρησε σε πετυχημένη στρατιωτική εκστρατεία εναντίον του πρώην μεγάλου εχθρού του πατέρα του Αρταβάσδη Α΄ της Μηδίας Ατροπατηνής. Υπερβολικά βίαιος και σκληρός, έσφαξε όλες τις ρωμαϊκές φρουρές στην Αρμενία και όλους τους Ρωμαίους εμπόρους, που περνούσαν από το έδαφος της χώρας του. Μετά την ολοκλήρωση των βίαιων πράξεων του έστειλε απεσταλμένους στην Ρώμη με αίτημα την απελευθέρωση της οικογένειας του, ο Οκταβιανός Αύγουστος το αρνήθηκε. Έγινε εξαιρετικά μισητός για τη βιαιότητά του ακόμη και στο εσωτερικό της χώρας του. Οι ίδιοι οι κάτοικοι της Αρμενίας έστειλαν επιστολή στον Οκταβιανό Αύγουστο να ανατρέψει από τον θρόνο τον Αρταξία Β΄ και να τον αντικαταστήσει με τον μικρότερο αδελφό του Τιγράνη, τότε (20 π.Χ.) ζούσε για 10 χρόνια στην Ρώμη.Naroll, Military Deterrence in History: A Pilot Cross-Historical Survey, σ. 161 Ο Οκταβιανός Αύγουστος ανταποκρίθηκε θετικά, έστειλε τον θετό του γιο Τιβέριο, μετέπειτα αυτοκράτορα,  ως επικεφαλής στρατού στην Αρμενία, μαζί με τον Τιγράνη. Πριν φθάσουν οι Ρωμαίοι στη χώρα, μια ανακτορική συνωμοσία ανέτρεψε και δολοφόνησε τον Αρταξία και ο Τιγράνης Γ΄ ανακηρύχθηκε νέος βασιλιάς.

Παραπομπές

Πηγές

R. Naroll, V.L. Bullough & F. Naroll, Military Deterrence in History: A Pilot Cross-Historical Survey, SUNY Press, 1974
H. Temporini & W. Haase, Politische Geschichte (Provinzen Und Randv Lker: Griechischer Balkanraum; Kleinasien): Griechischer Balkanraum; Kleinasien), Walter de Gruyter, 1980
M. Sicker, The Pre-Islamic Middle East (Google eBook), Greenwood Publishing Group, 2000
M. Bunsen, Encyclopedia of the Roman Empire, Infobase Printing, 2009
T. Daryaee, The Oxford Handbook of Iranian History, Oxford University Press, 2012

Κατηγορία:Βασιλείς της Αρμενίας